CELEX: 62018CN0054
Language: sk
Date: 2018-01-29 00:00:00
Title: Vec C-54/18: Návrh na začatie prejudiciálneho konania, ktorý podal Tribunale Amministrativo Regionale per il Piemonte (Taliansko) 29. januára 2018 – Cooperativa Animazione Valdocco S.C.S. Impresa Sociale Onlus/Consorzio Intercomunale Servizi Sociali di Pinerolo, Azienda Sanitaria Locale To3 di Collegno e Pinerolo

23.4.2018   
            
            
               SK
            
            
               Úradný vestník Európskej únie
            
            
               C 142/31
            
         Návrh na začatie prejudiciálneho konania, ktorý podal Tribunale Amministrativo Regionale per il Piemonte (Taliansko) 29. januára 2018 – Cooperativa Animazione Valdocco S.C.S. Impresa Sociale Onlus/Consorzio Intercomunale Servizi Sociali di Pinerolo, Azienda Sanitaria Locale To3 di Collegno e Pinerolo
   (Vec C-54/18)
   (2018/C 142/41)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Amministrativo Regionale per il Piemonte
   
      Účastníci konania pred vnútroštátnym súdom
   
   
      Žalobkyňa: Cooperativa Animazione Valdocco S.C.S. Impresa Sociale Onlus
   
      Žalovaní: Consorzio Intercomunale Servizi Sociali di Pinerolo, Azienda Sanitaria Locale To3 di Collegno e Pinerolo
   
      Prejudiciálne otázky
   
   
               1.
            
            
               Bránia právne predpisy Únie týkajúce sa práva na obranu, spravodlivý proces a podstaty účinnosti ochrany, konkrétne články 6 a 13 EDĽP, článok 47 Charty základných práv Európskej únie a článok 1 ods. 1 a 2 smernice 89/665/EHS (1) vnútroštátnej právnej úprave, akú predstavuje článok 120 ods. 2a Codice del processo amministrativo (taliansky správny súdny poriadok), ktorý hospodárskemu subjektu zúčastňujúcemu sa na verejnom obstarávaní ukladá povinnosť napadnúť prijatie/nevylúčenie iného subjektu v lehote 30 dní od oznámenia rozhodnutia, ktorým sa príslušné prijatie/vylúčenie uchádzačov nariadilo?
            
         
               2.
            
            
               Bránia právne predpisy Únie týkajúce sa práva na obranu, spravodlivý proces a podstaty účinnosti ochrany, konkrétne články 6 a 13 EDĽP, článok 47 Charty základných práv Európskej únie a článok 1 ods. 1 a 2 smernice 89/665/EHS vnútroštátnej právnej úprave, akú predstavuje článok 120 ods. 2a Codice del processo amministrativo (taliansky správny súdny poriadok), ktorý hospodárskemu subjektu znemožňuje, aby na záver procesu obstarávania namietal, hoci aj prostredníctvom podania vzájomnej žaloby, nezákonnosť aktov, ktorými sa ostatné subjekty, najmä úspešný uchádzač alebo hlavný žalobca, prijali do konania, pokiaľ dotknutý hospodársky subjekt predtým vo vyššie uvedenej lehote nenapadol príslušný akt o prijatí iného subjektu do obstarávania?
            
         
      (1)  Smernica Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246).